[ca] Disposar d'un vehicle vivenda és sinònim de viatjar amb total llibertat, sense horaris, plans definits, sense haver de dependre d'un lloc on allotjar-se per dormir, on menjar... en definitiva, és un habitacle mòbil que permet viatjar a on vulguis amb totes les necessitats bàsiques cobertes. Tanmateix, i malgrat la multitud de models i diferents opcions que hi ha actualment al mercat, no hi ha cap solució que sigui 100% efectiva de cara a tots els requisits que ha o hauria de complir un producte d'aquestes característiques. Els models que tenen tots els serveis a bord són grans, difícils de conduir i de maniobrar. D'altra banda, els models més manejables, com és lògic, són més petits i no disposen de tots els serveis i comoditats que tenen els vehicles de major volum. L'objectiu del projecte és assolir un disseny interior original realitzant el projecte de disseny, transformació i homologació d'una furgoneta industrial a una furgoneta camperitzada, apte com a vehicle vivenda, tenint en compte les necessitats d'un usuari tipus. El present projecte es basa en un treball de disseny, fabricació i homologació. Es parteix realitzant una memòria descriptiva enumerant una sèrie de necessitats que el disseny ha de satisfer i que des de la concepció de l'espai i disseny del mobiliari es desenvolupa una solució que procura satisfer màxim nombre d'ítems possible. En aquesta fase s'analitza el context actual del mercat, s'explica els diferents tipus de vehicles que aquest ofereix i s'enumera i estudia les diferents necessitats a les quals haurien de donar resposta aquest tipus de vehicles segons l'usuari tipus. Per altre banda, s'estudia l'estat actual de l'art pel que fa als models comercialitzats i finalment es desenvolupa una solució. Es dibuixen en Autocad diversos croquis dimensionals i conceptuals d'utilització i distribució de l'interior. Es dissenya el mobiliari, es confeccionen plànols de construcció mitjançant SolidWorks i es realitza un muntatge final en 3D de la solució integrada al vehicle. Arribats a aquest punt, s'escull el vehicle comercial més adient i es duu a terme el projecte de reforma. En compliment de la normativa, es fa una selecció de materials i dels elements que conformaran la solució i s'elabora una descripció del procediment genèric de la reforma. El projecte es finalitza amb el càlculs justificatius per al disseny i els necessaris per a la homologació de la solució, un plec de condicions, un pressupost i els diferents plànols i detalls constructius. Conclou amb la redacció d'unes conclusions globals.

[en] Having a camper vehicle is synonymous with traveling in complete freedom, without timetables, defined plans, without having to depend on a place to stay to sleep, where to eat... in short, it is a mobile cabin that allows you to travel to wherever you want with all the basic needs covered. However, and despite the multitude of models and different options that are currently on the market, there is no solution that is 100% effective in all the requirements that a product of these characteristics should fulfill. The models that have all the services on board are large, difficult to drive and maneuver. On the other hand, the models that are more manageable, as is logical, are smaller and do not have all the services and comforts than greater volume vehicles have. The aim of the project is to from the conception of the space and from the furniture design, develop an interior design, which allows to satisfy the maximum number of needs that user may demand from this type of product. Making the most of the space and the possibilities of the vehicle. In other words, try to optimize to the maximum and equalize to the minimum the "volume and maneuverability / equipment" ratio. The present memory part from the analysis of the current market context and explains the different types of vehicles that this offers. List and study the different needs to which these types of vehicle would have to donate response according to the target user. Based on this, and in compliance with the regulations, a selection of materials and elements that meet the main ranges, the specifications described is made, and a description of the generic reform procedure is prepared that serves as a model for different similar camperization projects. Some dimensional and conceptual sketches of the use and distribution of the interior are drawn in Autocad. The furniture is designed, construction plans are made using SolidWorks and a final 3D assembly of the solution integrated into the vehicle is carried out. At this point, the most suitable commercial vehicle is chosen and the reform project is carried out. In compliance with the regulations, a selection of materials and elements that will make up the solution is made and a description of the generic procedure of the reform is drawn up. The project is completed with the supporting calculations for the design and those necessary for the approval of the solution, a specification, a budget and the different construction plans and details. The project is finished with the drafting of global conclusions.